CELEX: 62009TJ0307
Language: hu
Date: 2010-12-09 00:00:00
Title: A Törvényszék (nyolcadik tanács) 2010. december 9-i ítélete. # Liz Earle Beauty Co. Ltd kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - A NATURALLY ACTIVE közösségi szóvédjegy bejelentése - Feltétlen kizáró ok - Önmagában rejlő megkülönböztető képesség hiánya - A használat révén megszerzett megkülönböztető képesség hiánya - A 207/2009/EK rendelet 7. cikke (1) bekezdésének b) pontja és (3) bekezdése. # T-307/09. sz. ügy

A Törvényszék (nyolcadik tanács) 2010. december 9‑i ítélete – Earle Beauty kontra OHIM (NATURALLY ACTIVE)
      (T‑307/09. sz. ügy)
      „Közösségi védjegy – A NATURALLY ACTIVE közösségi szóvédjegy bejelentése – Feltétlen kizáró ok – Önmagában rejlő megkülönböztető képesség hiánya – A használat révén megszerzett megkülönböztető képesség hiánya – A 207/2009/EK rendelet 7. cikke (1) bekezdésének b) pontja és (3) bekezdése”
      Közösségi védjegy – A közösségi védjegy meghatározása és megszerzése – Feltétlen kizáró okok – Megkülönböztetésre nem alkalmas megjelölések –NATURALLY ACTIVE szóvédjegy (207/2009 tanácsi rendelet, 7. cikk, (1) bekezdés, b) pont) (vö. 24., 26–28., 32–37. pont)
      Tárgy
      
         
               Az OHIM második fellebbezési tanácsának a NATURALLY ACTIVE szómegjelölés közösségi védjegyként történő lajstromozása iránti
                  kérelem tárgyában 2009. május 11‑én hozott határozata (R 27/2009‑2. sz. ügy) ellen benyújtott kereset.
               
            Az ügy adatai
      
               A közösségi védjegy bejelentője:
            
            
               Liz Earle Beauty Co. Ltd.
            
         
               Az érintett közösségi védjegy:
            
            
               A NATURALLY ACTIVE szóvédjegy a 3., 5., 16., 18., 35. és 44. osztályba tartozó áruk és szolgáltatások vonatkozásában (6531438. sz.
                  védjegybejelentés).
               
            
         
               Az elbíráló határozata:
            
            
               Az elbíráló a lajstromozást megtagadta.
            
         
               A fellebbezési tanács határozata:
            
            
               A fellebbezési tanács a fellebbezést elutasította.
            
         
      Rendelkező rész
      
         
                  1)
               
               
                  
               
               
                  	A Törvényszék a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának
                     2009. május 11‑én hozott határozatát (R 27/2009‑2. sz. ügy) abban a részében, amelyben az megtagadta a NATURALLY ACTIVE szómegjelölés
                     közösségi védjegyként történő lajstromozását a védjegyekkel ellátható termékek és szolgáltatások nemzetközi osztályozására
                     vonatkozó, 1957. június 15 i, felülvizsgált és módosított Nizzai Megállapodás 18. osztályába tartozó mosózsákok, kozmetikai
                     táskák és tartódobozok, strandtáskák, kézitáskák, válltáskák, retikülök, pénztárcák, irattárcák, nesszeszerek, sminktáskák,
                     vászontáskák és zsebtükörtartók tekintetében, hatályon kívül helyezi.
                  
               
            
         
                  2)
               
               
                  
               
               
                  	A Törvényszék a keresetet ezt meghaladó részében elutasítja.
               
            
         
                  3)
               
               
                  
               
               
                  	A Liz Earle Beauty Co. Ltd viseli saját költségeit, valamint az OHIM költségeinek kétharmad részét. Ez utóbbi viseli a saját
                     költségeinek egyharmad részét.